Mike Pompeo

Michael Richard Pompeo (lahir 30 Disember 1963) ialah seorang ahli politik, seorang peguam dan juga seorang bekas Pegawai Tentera Darat Amerika Syarikat.

Beliau merupakan juga wakil Wilayah Kongres ke-4 Kansas dalam Dewan Perwakilan Amerika Syarikat dari tahun 2011 sehingga tahun 2017, pengarah Agensi Perisikan Pusat dari tahun 2017 sehingga 2018 dan Setiausaha Negara Amerika Syarikat ke-70 dari 2018 sehingga tahun 2021.

Sebagai Setiausaha Negara AS

Pada 13 Mac 2018, Pompeo telah dicalonkan oleh Presiden Amerika Syarikat ke-45 Donald Trump untuk menggantikan Rex Tillerson sebagai Setiausaha Negara Amerika Syarikat ke-70.

Pompeo kemudiannya disahkan pelantikannya oleh Senat dengan undian yang diberikan sebanyak 57—42 dalam Senat tersebut dan mengangkat sumpah jawatan pada masa yang sama.

Pompeo berkhidmat sebagai Setiausaha Negara Amerika Syarikat ke-70 dari 26 April 2018 hingga 20 Januari 2021.

Rujukan

Pautan luar
Mike Pompeo di Jabatan Negara Amerika Syarikat
Mike Pompeo di Agensi Perisikan Pusat

 Kelahiran 1963
 Orang hidup
 Ahli politik Amerika Syarikat